wannaphong/clean_thaiwikipedia huggingface dataset:
# ประชานศาสตร์
ประชานศาสตร์ หรือ วิทยาการการรู้ หรือ วิทยาการปัญญา หรือ วิทยาศาสตร์พุทธิปัญญา  ความหมายโดยทั่วไปคือการศึกษาทางวิทยาศาสตร์ทั้งเรื่องของความคิดและความฉลาด แต่หากกล่าวอย่างเป็นรูปนัยจะเน้นว่าเป็นการศึกษาด้านสหวิทยาการประกอบด้วย ประชานจิตวิทยา (cognitive psychology) ประสาทจิตวิทยา (neuropsychology) ภาษาศาสตร์ ปรัชญา วิทยาการคอมพิวเตอร์ (เจาะจงเรื่องปัญญาประดิษฐ์) มานุษยวิทยา และ จิตชีววิทยา (psychobiology) หรือสาขาประยุกต์ที่เกี่ยวข้อง ทั้งนี้เพื่อการศึกษาวิจัยภาวะของจิตและกระบวนการที่มนุษย์ควบคุมเปลี่ยนแปรยักย้ายข้อมูลข่าวสาร งานวิจัยในสาขาวิทยาการการรู้ได้ประยุกต์ใช้องค์ความรู้จากหลากหลายสาขาเพื่อศึกษาการทำงานของระหว่างสมองและจิตใจ (brain and mind) ศึกษาวิจัยด้านความสัมพันธ์ระหว่างการคิด อารมณ์ และการกระทำ การเรียนรู้โดยใช้สมองเป็นฐาน (brain-based learning) พฤติกรรม ความผิดปกติทางการเรียน การรับรู้ ความสนใจ การจำ การแก้ปัญหา การคำนวณ การให้เหตุผล และการตัดสินใจ บนพื้นฐานทางวิทยาศาสตร์ เช่น การแปลผลจากการบันทึกคลื่นไฟฟ้าสมอง (EEG) การวิเคราะห์จากถ่ายภาพสมอง (brain imaging) เป็นต้น   บทความ "วิทยาการปัญญาคืออะไร?", วิชาการ.คอม, 23 กันยายน 2553 มนตรี โพธิโสโนทัย, (2552). การประยุกต์ใช้งานคลื่นไฟฟ้าสมองกับงานวิจัยด้านวิทยาการปัญญา, วารสารวิทยาการวิจัยและวิทยาการปัญญา, ปีที่ 7, ฉบับที่ 1, หน้า 1-14. มนตรี โพธิโสโนทัย, (2553). การศึกษาการทำงานของสมองและจิตใจในสาขาวิทยาการปัญญา, เซมิคอนดักเตอร์อิเล็กทรอนิกส์, ฉบับที่ 350, หน้า 146-152.
# ความเป็นจริงเสมือน
ความเป็นจริงเสมือน  คือทัศนียภาพรอบทิศทางที่สร้างขึ้นโดยคอมพิวเตอร์ จำลองและถ่ายทอดความรู้สึกและประสบการณ์ดั่งอยู่ในโลกเสมือนจริง การรับชมความเป็นจริงเสมือนจำเป็นต้องมีอุปกรณ์รับชมซึ่งรับสัญญาณมาจากคอมพิวเตอร์

โดยปกติแล้วจะมีฮาร์ดแวร์ที่ป้อนตรงต่อประสาทสัมผัสด้านการมองเห็นที่เรียกว่า "จอแสดงผลแบบสวมศีรษะ" (Head-Mounted Display, HMD) ให้ตาทั้งสองได้เห็นภาพเป็นสามมิติจากจอภาพขนาดเล็กที่ให้ภาพ (หรือต่อไปอาจลดขนาดลงเป็นแว่นตาก็ได้) และเมื่อผู้ใช้เคลื่อนไหว ภาพก็จะถูกสร้างให้รับกับความเคลื่อนไหวนั้น บางกรณีก็จะมีหูฟังแบบสเตอริโอให้ได้ยินเสียงรอบทิศทาง และอาจมีถุงมือรับข้อมูล (data glove) หรืออุปกรณ์อื่นที่จะทำให้ผู้ใช้โต้ตอบกับสิ่งแวดล้อมจำลองที่ตนเข้าไปอยู่ 

ระบบความเป็นจริงเสมือนสามารถตอบโจทย์ความต้องการของนักธุรกิจบางส่วนได้เป็นอย่างดี เพราะสามารถดัดแปลงไปใช้ในงานหลาย ๆ ด้าน เช่น งานด้านสารสนเทศ อาศัยความจริงเสมือน เพื่อเรียกให้ผู้คนมาสนใจด้านสารสนเทศ กระตุ้นประสาทสัมผัสของมนุษย์ให้รับรู้และเข้าใจได้ง่าย ซึ่งเป็นผลดีต่อมนุษย์ที่รับรู้ได้รวดเร็วและง่ายต่อการจดจำ ตลาดของความเป็นจริงเสริม/ความเป็นจริงเสมือน ได้กลายเป็นตลาดพันล้านดอลลาร์แล้วและคาดว่าจะเติบโตดีเกินกว่าตลาด 120 พันล้านเหรียญภายในไม่กี่ปีToptal - ความเป็นจริงเสมือนจริงในอุตสาหกรรมยานยนต์
# ควอล
ควอล  จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม เป็นสัตว์กินเนื้อชนิดหนึ่งอาศัยอยู่บริเวณทวีปออสเตรเลีย และที่ประเทศปาปัวนิวกินี ควอลมีขนาดตั้งแต่ 25–75 เซนติเมตร เมื่อโตเต็มวัย หางมีขนยาวประมาณ 25–30 เซนติเมตร เพศเมียจะมีหัวนม 6–8 หัว และมีถุงท้องในช่วงที่ตั้งครรภ์ ควอลอาศัยอยู่ในป่าและทุ่งราบ

 ชนิดต่าง ๆ 
ในสกุล Dasyurus มีควอลล์ในชนิดต่าง ๆ ดังนี้ 
 :En:New Guinean Quoll, Dasyurus albopunctatus, นิวกินี
 :En:Western Quoll, Dasyurus geoffroii, ออสเตรเลียตะวันตก
 :En:Northern Quoll, Dasyurus hallucatus, ออสเตรเลียเหนือ
 :En:Tiger Quoll or Spotted Quoll, Dasyurus maculatus, ออสเตรเลียตะวันออก
 :En:Bronze Quoll, Dasyurus spartacus, นิวกินี
 :En:Eastern Quoll, Dasyurus viverrinus, เกาะแทสเมเนีย
# เฮนรี เดวิด ทอโร
เฮนรี เดวิด ทอโร (, 12 กรกฎาคม 2360 - 6 พฤษภาคม 2405)  นักเขียนและนักวิทยาศาสตร์ธรรมชาติ 
เกิดที่เมืองคองคอร์ด รัฐแมสซาชูเซตส์ สหรัฐอเมริกา ได้รับการศึกษาที่มหาวิทยาลัยฮาร์วาร์ด เมื่อจบการศึกษาในปีพ.ศ. 2380 
ธอโร เดินทางกลับไปบ้านเกิดและคบหาเป็นมิตรกับ ราล์ฟ วอลโด เอเมอร์สัน กวีชื่อดัง ซึ่งแนะนำงานเขียนของทอโรให้ได้รับการตีพิมพ์ 
ธอโร ทำงานในโรงงานดินสอของบิดา และเป็นครูในโรงเรียนของพี่ชายอยู่ระยะหนึ่ง

ในระหว่างปี พ.ศ. 2388-2390 ทอโร ทดลองใช้ชีวิตเรียบง่าย ในกระท่อมที่สร้างด้วยตนเองบนที่ดินของอีเมอร์สัน ริมบึงวอลเดน อันเป็นที่มาของงานเขียน 
วอลเดน (Walden) ที่มีชื่อเสียง ในระหว่างนั้น เขาปฏิเสธที่จะจ่ายภาษีให้กับรัฐ ด้วยเหตุว่าไม่เห็นด้วยกับสงครามและนโยบายเรื่องทาส เขาถูกจับขังหนึ่งคืน
และนำไปสู่ความเรียง ต้านอำนาจรัฐ หรือ อารยะขัดขืน (Civil Disobedience) ซึ่งส่งอิทธิพลต่อ มหาตมะ คานธี
และ มาร์ติน ลูเธอร์ คิง จูเนียร์

ทอโร เป็นปัจเจกชน ที่ชอบทดลองทำสิ่งต่างๆ ด้วยตนเอง เขาสนใจศึกษาธรรมชาติและทาน มังสวิรัติ ทอโรติดวัณโรค ตั้งแต่ พ.ศ. 2378 จนเสียชีวิตใน พ.ศ. 2405
# จปาตี
จาปาตี (;) เป็นขนมปังแผ่นแบนแบบอินเดีย ทำจากแป้งสาลี มีถิ่นกำเนิดจากเอเชียใต้Of Bread   Ain-i-Akbari , by Abu'l-Fazl ibn Mubarak. English tr. by  H. Blochmann and Colonel H. S. Jarrett, 1873 – 1907. The Asiatic Society of Bengal, Calcutta, Volume I, Chapt, 26, page 61.  ปัจจุบันนอกจากในเอเชียใต้แล้ว ยังมีบริโภคในประเทศเติร์กเมนิสถาน  ประเทศแถบแอฟริกาตะวันออก เช่น ยูกันดา เคนยา แทนซาเนีย และแถบแอฟริกาตะวันตก เช่น กานา

ดูเพิ่ม
โรตี
# 19
19 (สิบเก้า) เป็นจำนวนธรรมชาติที่อยู่ถัดจาก 18 (สิบแปด) และอยู่ก่อนหน้า 20 (ยี่สิบ)

 คำเติมนำหน้า 
 ภาษากรีก enneadeca-
 ภาษาละติน novemdeci-

 ความหมาย 
 พ.ศ. 19 และ ค.ศ. 19
 19 เป็นเลขอะตอมของโพแทสเซียม

 ในทางคณิตศาสตร์
# 21
21 (ยี่สิบเอ็ด) เป็นจำนวนธรรมชาติที่อยู่ถัดจาก 20 (ยี่สิบ) และอยู่ก่อนหน้า 22 (ยี่สิบสอง)

 คำเติมนำหน้า 
 ภาษากรีก - henicosa-
 ภาษาละติน - unviginti-

 ความหมาย 
 21 เป็นเลขอะตอมของ สแคนเดียม

 ในทางคณิตศาสตร์ 
 21 เป็นจำนวนฟีโบนัชชีลำดับที่แปด
# กาตอวิตแซ
กาตอวิตแซ (, ; ; ; ;Reinhold Olesch, Der Wortschatz der polnischen Mundart von Sankt Annaberg, Berlin, 1958. ระหว่าง ค.ศ. 1953–1956:) เป็นเมืองสำคัญในจังหวัดชล็อนสก์ในประเทศโปแลนด์ ตั้งอยู่ทางตอนใต้ของประเทศ ในปี พ.ศ. 2564 กาตอวิตแซมีประชากร 286,960 คน โดยมีผู้อยู่อาศัยประมาณ 315,000 คน กาตอวิตแซเป็นส่วนหนึ่งของมหานคร GZM ที่มีประชากรประมาณ 2.3 ล้านคน และมหานครกาตอวิตแซ-โอสตราวาที่ขยายขอบเขตเป็นส่วนหนึ่งประเทศเช็กเกีย มีประชากร 5 ล้านคน"Study on Urban Functions (Project 1.4.3)"  – European Observation Network for Territorial Development and Cohesion, 2007

ในช่วงคริสตศตวรรษที่ 18 หลังจากที่มีการค้นพบแหล่งถ่านหินในพื้นที่ ทำให้มีการอพยพของผู้คนเข้ามาและพัฒนาเป็นหมู่บ้าน โดยต่อมาในช่วงปฏิวัติอุตสาหกรรม   ได้มีการพัฒนาพื้นที่หลายแห่งจากพื้นที่ไร่นากลายมาเป็นโรงงาน โดยเฉพาะโรงงานถลุงเหล็ก โรงถลุงแร่ ทำให้มีการอพยพของประชาชนเข้ามาในพื้นที่ และได้มีการพัฒนาระบบสาธารณูปโภคส่วนอื่นตามมา ทั้งในส่วนของสถานพยาบาล และสถานศึกษา โดยในส่วนของมหานครของสหภาพยุโรปมีมูลค่าการผลิตประมาณ $114.5  พันล้านดอลลาร์สหรัฐ โดยเฉพาะในเขตอุตสาหกรรมพิเศษกาตอวิตแซนับเป็นเขตที่ทำรายได้อันดับ 4 ของเขตเศรษฐกิจอิสระGlobal Free Zones of the Year 2023 – fDi Intelligence, 2023

กาตอวิตแซได้ถูกจัดให้เป็นเมืองดนตรีโดยยูเนสโก และเมืองโลกโดยหน่วยงานGlobalization and World Cities Research Network เนื่องจากเป็นศูนย์กลางการค้า ธุรกิจ การขนส่ง และวัฒนธรรมของบริเวณพื้นที่  

 เขตพื้นที่เมืองโดยรอบ 
left|450px|แผนที่ของมหานคร โดยมีกาตอวิตแซอยู่บริเวณตรงกลาง

เมืองประชากร (30 มิ.ย. 2560) พื้นที่ (km2)ความหนาแน่น (km2) Katowice297,197164.671,896 Sosnowiec204,95891.062,444 Gliwice181,715133.881,474 ซับแช175,01680.402,352 Bytom168,96869.442,661 รูดาชลอนสกา138,75477.731,860 ตือคือ128,19181.641,590 ดอมบรอวากูร์ญิตชา121,387188.73682 Chorzów109,15133.243,420 Jaworzno92,215152.67626 Mysłowice74,60065.751,139 Siemianowice Śląskie67,71025.52,809 Piekary Śląskie55,82039.981,477 Świętochłowice50,52913.314,097
 ภูมิอากาศ 

 เมืองพี่น้อง 
กาตอวิตแซมีเมืองพี่น้องกับเมืองดังนี้:

 โคโลญ ประเทศเยอรมนี
 ดอแนตสก์ ประเทศยูเครน
 โกรนิงเงิน ประเทศเนเธอร์แลนด์
 กอชิตเซ ประเทศสโลวาเกีย
 ลวิว ประเทศยูเครน
 มิชโกลส์ ประเทศฮังการี
 โมบีล สหรัฐ
 โอเดนเซ ประเทศเดนมาร์ก
 โอปาวา ประเทศเช็กเกีย
 ออสตราวา ประเทศเช็กเกีย
 ปูลา ประเทศโครเอเชีย
 แซ็งเตเตียน ประเทศฝรั่งเศส
 เฉิ่นหยาง ประเทศจีน
 เซาท์ดับลิน ประเทศไอร์แลนด์
# วิงแมน (มังงะ)
วิงแมน  เป็นมังงะญี่ปุ่นที่แต่งเนื้อเรื่องและวาดภาพโดย มาซาคาสึ คัตสึระ ถูกนำไปสร้างสื่อรูปแบบต่างๆ ตั้งแต่อะนิเมะทางโทรทัศน์ และ ละครโทรทัศน์

 ประวัติ 
วิงแมน ได้ถูกตีพิมพ์ลงในนิตยาสารโชเน็งจัมป์รายสัปดาห์ ตั้งแต่เดือนพฤษภาคม / มิถุนายน พ.ศ. 2526 ถึงฉบับที่ 39 ประจำปี พ.ศ. 2528 อีกทั้งเป็นผลงานที่ได้รับรางวัลเทะซึกะอวอร์ตครั้งที่ 19 นับจากการผลงานที่เปิดตัวมังงะของคัตสึระอย่างเรื่องสึบาสะ ในส่วนหนังสือรวมเล่มจัดพิมพ์โดย จัมป์คอมมิคส์ มีจำนวนทั้งหมด 13 เล่ม

 เนื้อเรื่อง 
ฮิโรโนะ เคนตะผู้ใฝ่ฝันอยากเป็นฮีโร่ แล้ววันหนึ่งฝันของเขาก็เป็นจริง โดยได้รับพลังจากดรีมโน้ต ซึ่งอาโออินำติดตัวมายังโลกเพื่อกลับไปต่อสู้กอบกู้โปโดรีมุสของเธอ และคุ้มครองโลกจากเหล่าร้ายโดยแปลงร่างเป็นวิงแมน

 ตัวละคร 
 วิงแมนและกลุ่มเพื่อน 
ฮิโรโนะ เคนตะ (広野 健太)
อาโออิ (アオイ)  / ยูเมะ อาโออิ  (夢 あおい)
โองาวะ มิคุ (小川 美紅)
โมริโมโตะ โมโมโกะ (森本 桃子)
มิโมริ คุรุมิ (美森 くるみ)
ริโร่ (リロ) / โออุเซะ ริโระ (桜瀬 りろ)
ด็อกเตอร์ ลาร์ค (ドクターラーク)

 โรงเรียนมัธยมต้นนาคาซึกะ 
คุซึโทมิ เซย์โซ (楠冨 青三)
คิตาจิมะ มิโดริ (北島 みどり)
วาตานาเบะ ฮิโรกิ (渡辺 広黄)
มัตสึโอกะ เคย์โกะ (松岡 ケイ子)
ฟุคุโมโตะ (福本)
ฟุซาวะ คุมิโกะ (布沢 久美子)

 ศัตรูของวิงแมน 
รีเมล (リメル)
คีตาคุร่า (キータクラー) / คิตาคุระ ชุนอิจิ (北倉俊一)
ชาฟต์ (シャフト)
ด็อกเตอร์ อันบาลานซ์ (ドクターアンバランス)
ซาซีบะ (ザシーバ) / มิซุโนะ เรย์ (水野麗)
ซีดแมน (シードマン)
นาส (ナァス) / ไซโต ทัตสึโอะ (斉藤辰夫)
จักรพรรดิไรเอล (帝王ライエル)
ด็อกเตอร์ วิม (ドクター・ヴィム)
วัลด้า (バルダ)
บารุโดะ (バルド)
อสูรพลัส (プラス獣)
กัลดัน (ガルダン)

 วิงแมน 

 อนิเมะโทรทัศน์ 
วิงแมนได้ถูกนำไปทำในรูปแบบอนิเมะทางโทรทัศน์โดยถูกใช้ชื่อเรื่องว่า นักรบความฝัน วิงแมน  ผลิตโดยโตเอะอนิเมชัน ออกอากาศครั้งแรกเมื่อวันที่ 7 กุมภาพันธ์ ค.ศ. 1984 จนถึงวันที่ 26 กุมภาพันธ์ ค.ศ. 1985 ทุกวันอังคารเวลา 19:30 น. - 20:00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 47 ตอน

ในประเทศไทย เคยออกอากาศทางสถานีโทรทัศน์ช่อง 9 เมื่อช่วงปี พ.ศ. 2532 โดยใช้ชื่อเรื่องว่า วิงแมน นักรบแห่งความฝัน

 รายชื่อตอน 

 ละครโทรทัศน์ 
วิงแมนได้ถูกนำไปทำในรูปแบบละครทางโทรทัศน์โดยใช้ชื่อเรื่องเดียวกับชื่อมังงะ ผลิตโดยบริษัทโตเอะ ออกอากาศครั้งแรกเมื่อวันที่ 23 ตุลาคม ค.ศ. 2024 เป็นละครที่อยู่ในโปรแกรม ดราม่าทิวส์! ออกอากาศทุกวันอังคาร เวลา 0:30 น - 1:00 น. ทางทีวีโตเกียว มีจำนวนตอนทั้งหมด 10 ตอน

 รายชื่อนักแสดง 
นักแสดงหลัก
 ฟุจิโอกะ ไมโตะ รับบทเป็น ฮิโรโนะ เคนตะ (広野 健太) / วิงแมน (ウイングマン)
 คาโต้ โคนัตสึ รับบทเป็น อาโออิ (アオイ) / ยูเมะ อาโออิ (夢 あおい)
 คิคุจิ ฮิเมนะ รับบทเป็น โองาวะ มิคุ (小川 美紅)
 ทาคาดะ โยอิ รับบทเป็น มัตสึโอกะ เคย์โกะ (松岡 ケイ子)
 อุเอฮาระ อามาเนะ รับบทเป็น โมริโมโตะ โมโมโกะ (森本 桃子)
 โจทาโร่ รับบทเป็น ฟุคุโมโตะ โทโมโอะ (福本智夫)
 โอฮาระ ยูโนะ รับบทเป็น ซาคากามิ (坂上) ปรากฏในตอนที่ 4 และ 5 
 มิฮาระ อุย รับบทเป็น คุโรสึ (黒津)
 ทาจิบานะ ฮารุกิ รับบทเป็น ไซโต ทัตสึโอะ (斉藤達夫)
 มิยาโนะ มาโมรุ รับบทเป็น อาจารย์คิตาคุระ (北倉先生) / คีตาคุร่า (キータクラー)
 เอมิ คุราระ รับบทเป็น อาจารย์มัตสึโอกะ (松岡先生)
 มาโตบะ โคจิ รับบทเป็น ฮิโรโนะ มาซาดะ (広野正導)
 นาคายามะ ชิโนบุ รับบทเป็น ฮิโรโนะ โยชิโกะ (広野義子)
 ซึงาวาระ ไดคิจิ รับบทเป็น นายกรัฐมนตรี (総理大臣)
นักแสดงรับเชิญ
ผู้ให้เสียง
 โอตสึกะ อากิโอะ ให้เสียงเป็น รีเมล (リメル)
 โทมัตสึ ฮารุกะ ให้เสียงเป็น ซาซีบะ (ザシーバ)
 เซกิ โทโมคาซุ ให้เสียงเป็น ด็อกเตอร์ ลาร์ค (ドクターラーク), ตำรวจอวกาศเกียบัน (ตอนที่ 4)
สูทแอ็คเตอร์
# อัตราส่วนหนี้สินต่อส่วนของผู้ถือหุ้น
อัตราส่วนหนี้สินต่อส่วนของผู้ถือหุ้น (Debt to Equity ratio : D/E) คือ อัตราส่วนที่นำหนี้สินรวม หารด้วยส่วนของผู้ถือหุ้น อัตราส่วนนี้จะแสดงโครงสร้างเงินทุนของกิจการว่าสินทรัพย์ของกิจการมาจากการกู้ยืม หรือมาจากทุนของกิจการ ถ้าอัตราส่วนนี้สูงมีโอกาสที่กิจการจะไม่สามารถชำระดอกเบี้ยได้สูงตามไปด้วย เนื่องจากหนี้สินที่มากทำให้กิจการมีภาระผูกพันที่ต้องชำระดอกเบี้ยทุกงวดไม่ว่ากิจการนั้นจะกำไรหรือขาดทุน ซึ่งต่างจากส่วนของผู้ถือหุ้นที่หากกิจการขาดทุนอาจจะพิจารณาไม่จ่ายเงินปันผลก็ได้ 
 สูตรการคำนวณ 
 อัตราส่วนหนี้สินต่อส่วนของผู้ถือหุ้น = หนี้สิน / ส่วนของผู้ถือหุ้น

หรือ

 อัตราส่วนหนี้สินต่อส่วนของผู้ถือหุ้น = (หนี้สินหมุนเวียน + หนี้สินไม่หมุนเวียน) / ส่วนของผู้ถือหุ้น
# รายชื่อภาพยนตร์ไทย พ.ศ. 2466
รายชื่อภาพยนตร์ไทย ที่ออกฉายครั้งแรกใน พ.ศ. 2466 โดยที่ในปีนี้เป็นปีที่เกิดภาพยนตร์เรื่องแรกของประเทศไทย คือเรื่อง นางสาวสุวรรณ

 รายชื่อ 

ลำดับที่ เรื่อง ผู้กำกับ นักแสดง เข้าฉาย อ้างอิง1 นางสาวสุวรรณ(สุวรรณสยาม)    23 มิถุนายน พ.ศ. 2466  สุวรรณสยาม
# รายชื่อภาพยนตร์ไทย พ.ศ. 2473
รายชื่อภาพยนตร์ไทย ที่ออกฉายครั้งแรกใน พ.ศ. 2473

 รายชื่อ 

ลำดับที่ เรื่อง ผู้กำกับ นักแสดง เข้าฉาย อ้างอิง1 ยุงร้ายกว่าเสือ    7 พฤศจิกายน พ.ศ. 2473  ยุงร้ายกว่าเสือ
# รายชื่อภาพยนตร์ไทย พ.ศ. 2472
รายชื่อภาพยนตร์ไทย ที่ออกฉายครั้งแรกใน พ.ศ. 2472

 รายชื่อ 

ลำดับที่ เรื่อง ผู้กำกับ นักแสดง เข้าฉาย อ้างอิง1 แสงมหาพินาศ      6 ตุลาคม พ.ศ. 2472
# รายชื่อภาพยนตร์ไทย พ.ศ. 2474
รายชื่อภาพยนตร์ไทย ที่ออกฉายครั้งแรกใน พ.ศ. 2474

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง1 รบระหว่างรัก   พฤษภาคม พ.ศ. 2474 บทประพันธ์ : ขุนวิจิตรมาตรา (นามปากกา : กาญจนาคพันธุ์)2หมั้นซ้อน    8 - 9 ตุลาคม พ.ศ. 2474 3 หมัดพ่อค้า    1 มกราคม พ.ศ. 2474
# รายชื่อภาพยนตร์ไทย พ.ศ. 2476
รายชื่อภาพยนตร์ไทย ที่ออกฉายครั้งแรกใน พ.ศ. 2476

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง1 ความรักในเมืองไทย   1 สิงหาคม พ.ศ. 24762 อำนาจความรัก   9 เมษายน พ.ศ. 2476
# เขาเมอราปี
เขาเมอราปี (อินโดนีเซียและ, แปลว่า ภูเขาไฟ) เป็นภูเขาไฟในจังหวัดชวากลาง ประเทศอินโดนีเซีย สูง 2,914 เมตร

ชื่อ "เมอราปี" มาจากคำสองคำคือ คำว่า "เมอรู" ซึ่งยืมจากภาษาสันสกฤต หมายถึง "ภูเขา" คือภูเขากลางจักรวาลตามคติฮินดู กับคำว่า "อาปี" ที่แปลว่า "ไฟ" รวมกันมีความหมายว่า "ภูเขาไฟ"

เขาเมอราปีเป็นหนึ่งในจำนวนภูเขาไฟ 129 ลูกในอินโดนิเชียที่ยังคุกรุ่นอยู่ การระเบิดของมันเมื่อ พ.ศ. 2537 ได้คร่าชีวิตผู้คนไป 70 ราย ขณะที่การระเบิดใน พ.ศ. 2473 มีผู้เสียชีวิตถึง 1,300 ราย จากนั้นระเบิดเมื่อ 15 พฤษภาคม พ.ศ. 2549 เมื่อเวลา 05.40 น. ตามเวลาท้องถิ่น

 การปะทุใน พ.ศ. 2553 
เขาเมอราปีกลับมาปะทุอีกครั้งเมื่อวันที่ 25 ตุลาคม พ.ศ. 2553 ก่อให้เกิดเถ้าถ่านและกลุ่มควันสูงขึ้นไปในอาอาศ 1.5 กิโลเมตร ทำให้มีผู้เสียชีวิต 304 คน ทำให้ทางการสั่งอพยพประชาชนในพื้นที่ 50,000 คน ก่อนหน้านี้ เกิดแผ่นดินไหวจากภูเขาไฟกว่า 500 ครั้ง และการปะทุของลาวาที่เพิ่มความถี่มากขึ้นจากเมื่อการประทุเมื่อ พ.ศ. 2549
# รายชื่อภาพยนตร์ไทย พ.ศ. 2471
รายชื่อภาพยนตร์ไทย ที่ออกฉายครั้งแรกใน พ.ศ. 2471

 รายชื่อ 

ลำดับที่ เรื่อง ผู้กำกับ นักแสดง เข้าฉาย อ้างอิง1 ใครเป็นบ้า      30 มิถุนายน พ.ศ. 2471  ใครเป็นบ้า2 กรรมสนองกรรม      2 มกราคม พ.ศ. 2471  ภาพยนตร์ปี พ.ศ. 2471, Thaifilmdb.com ศูนย์รวมข้อมูลภาพยนตร์ไทย3 กุหลาบขาว     9 กันยายน พ.ศ. 2471  4 เทพธิดา     28 มีนาคม พ.ศ. 2471  5 เลือดแค้น   29 กรกฎาคม พ.ศ. 2471  6 เสน่หาตามืด      2 ธันวาคม พ.ศ. 2471
# รายชื่อภาพยนตร์ไทย พ.ศ. 2470
รายชื่อภาพยนตร์ไทย ที่ออกฉายครั้งแรกใน พ.ศ. 2470

 รายชื่อ 

ลำดับที่ เรื่อง ผู้กำกับ นักแสดง เข้าฉาย อ้างอิง1 โชคสองชั้น     30 กรกฎาคม พ.ศ. 2470  2 ไม่เชื่อน้ำมนต์หมอผี      27 - 30 สิงหาคม พ.ศ. 2470  3 ไม่คิดเลย    17 กันยายน พ.ศ. 2470  ไม่คิดเลย4 ใครดีใครได้   12 พฤศจิกายน พ.ศ. 2470  ใครดีใครได้5 ชะนะภัย (อำนาจมืด)      2 ธันวาคม พ.ศ. 2470  ชะนะภัย6 เชื้อไม่ทิ้งแถว     31 มีนาคม พ.ศ. 2470  เชื้อไม่ทิ้งแถว
# รายชื่อภาพยนตร์ไทย พ.ศ. 2479
รายชื่อภาพยนตร์ไทย ที่ออกฉายครั้งแรกใน พ.ศ. 2479

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง1 กลัวเมีย    1 ตุลาคม พ.ศ. 2479 บทประพันธ์ : หลวงอนุรักษ์รัถการ  2กะเหรี่ยงไทรโยค 5 สิงหาคม พ.ศ. 24793กุหลาบนครสวรรค์ 4 แก่นกะลาสี    1 มกราคม พ.ศ. 2479 บทประพันธ์ : หลวงกลการเจนจิต5 จันทร์เจ้าขา    8 มิถุนายน พ.ศ. 2479 บทประพันธ์ : พรานบูรพ์6 ดงตาล    5 พฤษภาคม พ.ศ. 2479  7 เด็ดดวงใจ  30 มิถุนายน พ.ศ. 24798 นางนาคพระโขนง     20 ตุลาคม พ.ศ. 2479 9 ปิศาจเครือฟ้า ภาคจบ  5 - 8 มิถุนายน พ.ศ. 247910ยอดหญิง 16 - 19 มกราคม พ.ศ. 247911 เลือดชาวนา    10 กรกฎาคม พ.ศ. 2479 บทประพันธ์ เชื้อ อินทรทูต12เลือดสุพรรณ   บทประพันธ์ : หลวงวิจิตรวาทการ
# รายชื่อภาพยนตร์ไทย พ.ศ. 2478
รายชื่อภาพยนตร์ไทย ที่ออกฉายครั้งแรกใน พ.ศ. 2478

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง1กุหลาบเชียงใหม่  ธันวาคม พ.ศ. 24782ขุนช้างขุนแผน ตอน ขุนช้างถวายฎีกา  22 พฤษภาคม พ.ศ. 2478 3 พญาน้อยชมตลาด  หลวงอนุรักษ์รัถการ (เปล่ง สุขวิริยะ)  5 ตุลาคม พ.ศ. 24784 เมืองแม่หม้าย    10 กุมภาพันธ์ พ.ศ. 2478 บทประพันธ์ : หลวงอนุรักษ์รัถการ5โมรา   21 มีนาคม พ.ศ. 24686 ระเด่นลันได    1 - 4 มีนาคม พ.ศ. 2478 7เลือดจีนต่างด้าว  21 กรกฎาคม พ.ศ. 24788 เลือดทหารไทย    3 เมษายน พ.ศ. 2478 บทประพันธ์ :ขุนวิจิตรมาตรา (นามปากกา : กาญจนาคพันธุ์)9 สัตตหีบ   4 มิถุนายน พ.ศ. 2478
# เศาะลาฮุดดีน
เศาะลาฮุดดีน อัลอัยยูบี หรือที่ชาวตะวันตกเรียกว่า ซาลาดิน มีชื่อภาษาอาหรับเต็มว่า เศาะลาฮุดดีน ยูซุฟ อิบน์ อัยยูบ บางครั้งก็ถูกเรียกว่า อัลมาลิก อัลนาศิร เศาะลาฮุดดีน ยูซุฟ เกิดเมื่อ ค.ศ.1137 ในตำบลติกรีต (ปัจจุบันอยู่ในอิรัก) และเสียชีวิตในวันที่ 4 มีนาคม ค.ศ. 1193 ที่เมืองดามัสกัส เป็นหนึ่งในบรรดาผู้ปกครองมุสลิมผู้มีชื่อเสียงที่สุดและเป็นสุลต่านมุสลิมผู้ปกครองอียิปต์ ซีเรีย เยเมนและปาเลสไตน์และเป็นผู้ก่อตั้งราชวงศ์อัยยูบีย์ ในสงครามต่อต้านการรุกรานของนักรบครูเสด เศาะลาฮุดดีนประสบความสำเร็จในขั้นสุดท้ายด้วยการยึดเมืองเยรูซาเลมกลับคืนมาได้ในวันที่ 2 ตุลาคม ค.ศ. 1187 ซึ่งทำให้การยึดครองของพวกแฟรงก์เป็นเวลา 88 ปีต้องสิ้นสุดลง 

เศาะลาฮุดดีนเกิดในครอบครัวชาวเคิร์ด ในคืนที่เขาเกิด นัจญ์มุดดีน อัยยูบ พ่อของเขาได้รวมคนในครอบครัวเดินทางไปยังเมืองอะเลปโปเพื่อไปรับใช้อิมาดุดดีน ซางกี ผู้ปกครองชาวเติร์กที่มีอำนาจในซีเรียตอนเหนือ เขาเติบโตในเมืองบะอัลบักและดามัสกัส แต่ในตอนเริ่มแรกนั้นเศาะลาฮุดดีนให้ความสนใจในเรื่องของศาสนามากกว่าการฝึกฝนทางทหาร เขาเริ่มต้นอาชีพอย่างเป็นทางการเมื่อได้เข้าไปเป็นเจ้าหน้าที่ของอะซัดดุดดีน ชิรกูห์ ลุงของเขาซึ่งเป็นผู้บัญชาการทหารคนสำคัญของเจ้าชายนูรุดดีนลูกชายและทายาทผู้สืบอำนาจต่อจากซางกี เศาะลาฮุดดีนได้ประสบการณ์ในการรบระหว่างการเดินทางออกศึกสามครั้งยังอียิปต์ภายใต้การนำของชิรกูห์เพื่อป้องกันการรุกรานของพวกครูเสด

เขาจึงมีนโยบายส่งเสริมให้มีการเติบโตและแพร่ขยายสถาบันต่าง ๆ ของมุสลิม เขาให้การอุปการะนักวิชาการและนักเผยแผ่คำสอนอิสลาม ก่อตั้งวิทยาลัยและมัสญิดสำหรับคนเหล่านั้นและแนะนำให้บรรดานักวิชาการเขียนงานวิชาการออกมาโดยเฉพาะเรื่องการญิฮาด ฟื้นฟูขวัญกำลังใจและสร้างความเชื่อมั่นให้เป็นส่วนหนึ่งของชีวิตผู้คน
     
เศาะลาฮุดดีนประสบผลสำเร็จในการเปลี่ยนดุลอำนาจทางทหารให้เขาเป็นฝ่ายได้เปรียบ โดยการที่เขาสามารถรวบรวมและจัดระเบียบกองกำลังที่ไร้ระเบียบวินัยมากกว่าการที่จะใช้เทคนิคใหม่ ๆ ทางทหาร ในที่สุด เมื่อกำลังทหารของเขาพร้อมที่จะเผชิญหน้ากับกองทัพครูเสด ในวันที่ 4 กรกฎาคม ค.ศ. 1187 เศาะลาฮุดดีนก็สามารถทำลายกองทัพของพวกครูเสดได้ที่ฮัตตีนใกล้กับทะเลสาบไทเบเรียในปาเลสไตน์ตอนเหนือ

สงครามครั้งนั้นสร้างความเสียหายให้แก่พวกครูเสดอย่างหนัก จนกองทัพมุสลิมสามารถเข้ายึดราชอาณาจักรเยรูซาเลมได้เกือบทั้งหมด เมืองอัคเร, โตรอน, เบรุต, ไซดอน, นาซาเรท, ซีซาเรีย, นะบลุส, จาฟฟา และอัสคาลอนได้ตกเป็นของมุสลิมภายในสามเดือน 

วันที่ 2 ตุลาคม ค.ศ. 1187 เศาะลาฮุดดีนสร้างความเสียหายอย่างหนักให้แก่พวกครูเสด เมื่อเมืองเยรูซาเลมซึ่งเป็นเมืองสำคัญต่อทั้งมุสลิมและคริสเตียนได้ยอมจำนนต่อกองทัพของเขา หลังจากที่ตกอยู่ในมือของพวกแฟรงก์มาเป็นเวลา 88 ปี ชาวเมืองเยรูซาเลมได้รับการปฏิบัติจากกองทัพของเศาะลาฮุดดีนอย่างดีและมีอารยธรรม ผิดกับเมื่อตอนที่พวกแฟรงก์เข้ามายึดครองซึ่งทำให้ชาวเมืองต้องถูกสังหารหมู่อย่างเหี้ยมโหดทารุณนับหมื่น ๆ คน

หลังจากที่กรำศึกมาเป็นเวลานาน ในที่สุด เศาะลาฮุดดีนก็มาถึงจุดสุดท้ายของชีวิต ในขณะที่ญาติพี่น้องของเขากำลังแย่งส่วนต่าง ๆ ของอาณาจักรกันอยู่นั้น เพื่อนของเขาก็พบว่า ผู้ปกครองที่เป็นนักรบอัจฉริยะและมีคุณธรรมในโลกมุสลิมผู้นี้ไม่ได้ทิ้งเงินทองไว้มากมายพอที่จะทำหลุมฝังศพให้สมศักดิ์ศรีได้ หลังจากนั้น ครอบครัวของเศาะลาฮุดดีนก็ยังปกครองอียิปต์และแผ่นดินใกล้เคียงต่อไปอีกไม่นานและในที่สุดก็ถูกพวกมัมลูกเข้ามายึดอำนาจต่อใน ค.ศ. 1250
# ติกรีต
ติกรีต (, ;  Tagrīṯ) เป็นนครในประเทศอิรัก ตั้งอยู่ทางตะวันตกเฉียงเหนือของแบกแดดที่  และทางตะวันออกเฉียงใต้ของโมซูล  โดยเป็นเมืองศูนย์กลางของเขตผู้ว่าการเศาะลาฮุดดีน  นครนี้มีประชากรประมาณ 160,000 คน

เดิมเคยเป็นป้อมในสมัยอัสซีเรีย ติกรีตเป็นสถานที่เกิดของเศาะลาฮุดดีนกับซัดดัม ฮุสเซน และยังเป็นฐานอำนาจของเขาจนกระทั่งการบุกครองอิรักที่นำโดยสหรัฐใน ค.ศ. 2003Batatu, Hanna. "Class Analysis and Iraqi Society." Arab Studies Quarterly Volume 1, No.3 (1979). 241. หลังจากนั้น นครนี้กลายเป็นพื้นที่ความขัดแย้ง โดยช่วงที่มีความขัดแย้งสูงสุดคือยุทธการที่ติกรีตครั้งที่สองที่เกิดขึ้นตั้งแต่เดือนมีนาคมถึงเมษายน ค.ศ. 2015 ซึ่งทำให้มีพลเมืองพลัดถิ่น 28,000 คน รัฐบาลอิรักยึดพื้นที่นี้คืนจากรัฐอิสลามอิรักและลิแวนต์ในวันที่ 31 มีนาคม ค.ศ. 2015 และอยู่ในความสงบนับแต่นั้นมา 

ภูมิอากาศ
นครนี้มีสภาพภูมิอากาศทะเลทรายร้อน (BWh) ตามการแบ่งเขตภูมิอากาศแบบเคิพเพิน
# อิซูมิ ซากาอิ
อิซูมิ ซากาอิ  ชื่อแต่กำเนิดว่า ซาจิโกะ คามาจิ  (6 กุมภาพันธ์ พ.ศ. 2510 - 27 พฤษภาคม พ.ศ. 2550) นักร้องสาวชาวญี่ปุ่น และเป็นสมาชิกของวงซาร์ด (ZARD) อิซูมิเกิดที่จังหวัดฟูกูโอกะ ก่อนจะย้ายไปเติบโตที่จังหวัดคานางาวะ

อิซูมิเริ่มเข้าสู่วงการบันเทิงในปี พ.ศ. 2532 โดยเป็นแชมป์โทเอคาราโอเกะ และเป็นเรซควีนของนิชชิน ต่อมาได้ถ่ายอัลบั้มวาบหวิวชื่อ "NOCTURNE" หลังจากนั้นในปี พ.ศ. 2534 เธอได้ร่วมก่อตั้งวงซาร์ดขึ้นมาโดยมีสมาชิกในขณะนั้น 5 คน โดยอิซูมิเป็นนักร้องนำของวง ซึ่งภายหลังสมาชิกหลักของวงซาร์ดมีการเปลี่ยนตัวตลอดเวลา โดยเหลือเพียงอิซูมิเพียงคนเดียวที่เป็นแกนนำหลักของวง อิซูมิแต่งเพลงเกือบทั้งหมดในวง 

ผลงานของซาร์ด นอกจากงานเพลงแล้วยังมีซาวด์แทร็กของการ์ตูน ยอดนักสืบจิ๋วโคนัน สแลมดังก์ ยอดกุ๊กแดนมังกร และ ดราก้อนบอล GT

 การเสียชีวิต 
อิซูมิ ซากาอิ เข้ารับการรักษาโรคมะเร็งปากมดลูกในโรงพยาบาลตั้งแต่เดือนมิถุนายน พ.ศ. 2549 เป็นต้นมา ซึ่งล่าสุดได้ตรวจพบว่ามะเร็งได้ลามไปที่ปอด เธอจึงต้องกลับเข้าไปรักษาตัวที่โรงพยาบาลอีกครั้งในเดือนเมษายน พ.ศ. 2550อิซูมิ ซากาอิ นักร้องนำวงซาร์ด ลื่นตกทางลาดเสียชีวิตที่โรงพยาบาลขณะเข้ารับการรักษาตัว หนังสือพิมพ์อาซาฮี (เรียกข้อมูลเมื่อวันที่ 27 พ.ค. 2550)  แต่ในวันที่ 26 พฤษภาคม พ.ศ. 2550 เมื่อเวลาประมาณ 5:40 นาฬิกา อิซูมิได้ประสบอุบัติเหตุ ตกจากทางลาดความสูง 3 เมตร ที่โรงพยาบาลมหาวิทยาลัยเคโอ ในโตเกียว  และได้รับการยืนยันว่าเธอเสียชีวิตลงในวันที่ 27 พฤษภาคม พ.ศ. 2550 เมื่อเวลาประมาณ 15:10 นาฬิกา โดยทางบริษัทต้นสังกัดออกมาเปิดเผยว่า ขณะที่อิซูมิกำลังเดินบนทางลาดเพื่อกลับไปยังห้องพักผู้ป่วย เธอได้ลื่นล้มเพราะพื้นที่เปียกน้ำฝนจนพลัดตกลงมาศีรษะฟาดพื้น ส่งผลให้เสียชีวิตจากอาการเลือดออกในสมอง ไม่ได้เป็นการฆ่าตัวตายแต่อย่างใดข่าวจากเว็บไซต์ทางการ ถึงแฟนเพลง Izumi Sakai นักร้องนำวง ZARD ได้เสียชีวิตลงแล้ว   แต่เนื่องจากพบว่าบนราวจับทางลาด มีร่องรอยเหมือนกับถูกเหยียบกระโดดลงมา ทางตำรวจจึงยังไม่ปักใจเชื่อ และได้ทำการสืบสวนต่อไปว่าเป็นอุบัติเหตุหรือการฆ่าตัวตายกันแน่อิซูมิ ซากาอิ นักร้องนำวงซาร์ด เสียชีวิตเนื่องจากเลือดออกในสมอง  หนังสือพิมพ์ซันเคสปอร์ต (เรียกข้อมูลเมื่อวันที่ 27 พ.ค. 2550) ZARD เสียชีวิตช๊อค!! แฟนเพลง   

ในวันที่ 30 พฤษภาคม งานศพของอิซูมิ ถูกจัดขึ้นอย่างเป็นส่วนตัวที่โรงประกอบพิธีศพแห่งหนึ่ง ในเมืองมาจิดะ กรุงโตเกียว โดยมีแฟนเพลงนำดอกไม้ไปวางไว้อาลัยแก่อิซูมิ ทั้งที่บริษัทต้นสังกัดในโตเกียว และบริษัทที่เกี่ยวข้องในโอซากะ เป็นจำนวนมากกว่า 5,000 คนข่าวจากหนังสือพิมพ์สปอร์ตนิปปอน  (เรียกข้อมูลเมื่อวันที่ 1 มิ.ย. 2550)
# 22
22 (ยี่สิบสอง) เป็นจำนวนธรรมชาติที่อยู่ถัดจาก 21 (ยี่สิบเอ็ด) และอยู่ก่อนหน้า 23 (ยี่สิบสาม)

 คำเติมนำหน้า 
 ภาษากรีก - doicosa-
 ภาษาละติน - duoviginti-

 ในทางคณิตศาสตร์ 
 22 เป็นจำนวนประกอบ ตัวหารลงตัวได้แก่ 1, 2 และ 11

 ในทางฟิสิกส์และเคมี 
 22 เป็นเลขอะตอมของ ไทเทเนียม

 ในทางศาสนา 
 พยัญชนะฮิบรูมี 22 ตัว

 ในกีฬา 
 จำนวนผู้เล่นในสนามในเกมฟุตบอล
 ความยาวของสนามคริกเกตคือ 22 หลา

 ในทางคอมพิวเตอร์ 
 22 เป็นหมายเลขพอร์ตมาตรฐานของโพรโทคอล Secure Shell